**ประวัติวัดเขื่อนเพชร**

**ตำบลท่าคอย อำเภอท่ายาง จังหวัดเพชรบุรี**

**ชื่อและความหมาย**

วัดนี้มีชื่อเป็นทางการว่า วัดเขื่อนเพชร เพราะตั้งอยู่ใกล้บริเวณเขื่อนเพชร อันเป็นเขื่อนกั้นน้ำในแม่น้ำเพชรบุรี มาใช้ในทางการเกษตร ส่วนความหมายเฉพาะของวัดนั้นเป็นที่รู้และยอมรับกันในหมู่บรรชิตที่อยู่ในวัดนี้ว่า

**วัด** การตรวจสอบความประพฤติของตนว่าดีหรือชั่ว.

**เขื่อน** กั้นกระแสน้ำไว้มิให้ไหลไปโดยเปล่าประโยชน์ เสมือนกั้นกระแสร์ธารแห่งชีวิตมิให้สิ้นไปโดยเปล่าประโยชน์.

**เพชร** แข็งแกร่งไม่ย่อท้อต่ออุปสรรคทั้งปวง.

วัดเขื่อนเพชร จึงมีความหมายโดยอรรถว่า เป็นสถานที่ตรวจสอบความประพฤติของตนและตั้งมั่นบำเพ็ญตนให้เป็นประโยชน์โดยไม่ย่อท้อต่ออุปสรรคทั้งปวง

ประชาชนโดยทั่วไปนิยมเรียกวัดนี้ว่า วัดโค้งข่อย เพราะทางทิศตะวันออกเฉียงใต้ของวัดมีต้นข่อยใหญ่อยู่ต้นหนึ่ง และตางที่ต้นข่อยขั้นอยู่นั้น อยู่ใกล้กับถนนชลประทานสายสอง และเป็นทางโค้ง คนทั่วไปจึงเรียกว่า โค้งข่อย แม้ปัจจุบันจะไม่มีต้นข่อยอยู่แล้ว แต่ประชาชนก็ยังเรียกขานชื่ออยู่เช่นเดิม

**ภูมิศาสตร์**

**สถานที่ตั้ง** ตั้งอยู่เลขที่ ๒๕๐ หมู่ ๔ ตำบลท่าคอย อำเภอท่ายาง จังหวัดเพชรบุรี

**อาณาเขต** ทิศเหนือ ติดกับที่ของราษฎร

ทิศใต้ ติดถนนชลประทานสายสอง

ทิศตะวันออก ติดทางหลวงจังหวัดหมายเลข ๓๑๗๐

ทิศตะวันตก ติดกับที่ดินของราษฎร

**เนื้อที่** ที่ดินซึ่งเป็นกรรมสิทธิ์ของวัดทั้งหมด ๒๐ ไร่ ๒๕ ตารางวา ได้มาดังนี้

พ.ศ. ๒๔๙๙ นายธูป โต้ตอบ บริจาค ๘ ไร่ - งาน - ตารางวา

นายเจริญ ทองสุข บริจาค ๑ ไร่ ๒ งาน - ตารางวา

นายพลบ ทองสุข บริจาค - ไร่ ๒ งาน - ตารางวา

พ.ศ. ๒๕๑๑ ซื้อเพิ่มเติม ๙ ไร่ ๒ งาน - ตารางวา

พ.ศ. ๒๕๑๖ ซื้อเพิ่มเติม - ไร่ - งาน ๒๕ ตารางวา

นายต๊ก ทองมี บริจาค - ไร่ ๒ งาน - ตารางวา

**รวม** ๒๐ ไร่ - งาน ๒๕ ตารางวา

**การก่อตั้ง** ตั้งเมื่อ พ.ศ. ๒๔๙๙ โดยมี นายธูป โต้ตอบ ผู้ใหญ่บ้านหมู่ ๔ ตำบลท่าคอย อำเภอท่ายาง ร่วมกับพุทธศาสนิกชนในท้องถิ่นเป็นผู้ริเริ่ม

**เจ้าอาวาส** พ.ศ. ๒๔๙๙ – ๒๕๐๔ พระครูสุชาติเมธาจารย์ (พระมหาชัยวัฒน์) จากวัดพระเชตุพนวิมลมังคลาราม กรุงเทพมหานคร เป็นเจ้าอาวาสรูปที่ ๑

พ.ศ. ๒๕๐๔ – ๒๕๔๕ พระครูสุนทรวชิรเวท (จ่าง อเชยโย) จากวัดท่าคอย อำเภอท่ายาง เป็นเจ้าอาวาสรูปที่ ๒

พ.ศ. ๒๕๔๕ ถึงปัจจุบัน พระครูวัชรินทขีลารักษ์ (ประเสริฐ บุญเต็ม) เป็นเจ้าอาวาสรูปปัจจุบัน